Πού βρήκες το Σκοτεινόσπαθο;
Κατατρόπωσα τον Μοφ Γκίντεον.
Τον σκότωσες;
Όχι.
Όμως, τον έστειλαν στη Νέα Δημοκρατία για ανάκριση,
και θα δικαστεί για τα εγκλήματά του.
Θα έπρεπε να θανατωθεί για τις θηριωδίες του.
ΣΤΑ ΠΡΟΗΓΟΥΜΕΝΑ
Μπο-Κατάν Κριζ,
υπηρέτησες το Δόγμα στον ύψιστο βαθμό σώζοντας ένα ορφανό.
Στην πόλη επικρατεί κατασκευαστικός οργασμός.
Μπορώ να σου παραχωρήσω μια θεσπέσια έκταση δίπλα στα λουτρά.
Λοιπόν, τι λες;
Θα ήσουν εξαιρετικό όργανο της τάξης.
Γιατί δεν ζητάς να σου στείλει η Νέα Δημοκρατία;
Το τελευταίο που θέλουμε είναι να προσκυνάμε άλλη μια μακρινή γραφειοκρατία.
Θα πιούμε εδώ.
Αυτό το κτίριο είναι πια σχολείο.
Το ξέχασα. Με το μερίδιο από τον θησαυρό του αφεντικού μου έφτιαξες αυτό το σαλούν.
Υπάρχει πρόβλημα εδώ, μάγιστρε;
Σήκω φύγε, Βέιν.
Δεν θέλω να τα βάλω μαζί σου, Γκόριαν Σαρντ.
Παράδωσε το σκάφος σου και θα σου χαρίσω τη ζωή.
Μικρέ;
Μην εμπιστεύεσαι πειρατές.
Σημείωνε: το κέντρο εμπορίου να μεταφερθεί πιο κοντά στους σταθμούς φορτοεκφόρτωσης.
Καταπληκτική ιδέα, ύπατε μάγιστρε.
Μισό λεπτό. Πού είναι η σιδηροδρομική γραμμή;
Θα μεταφέρουμε τόσα φορτία προς και από την περιοχή.
Περιμένετε λίγο.
Πειρατές;
Ύπατε μάγιστρε,
ένα πειρατικό Corsair παραβιάζει τον εναέριο χώρο της κατοικήσιμης ζώνης.
Να ξεκινήσω διαπραγματεύσεις;
Όχι.
Αν δώσουμε λύτρα, θα δημιουργήσουμε κακό προηγούμενο.
Ναι.
Σας καλούν, κύριε.
Φροντίστε την ασφάλεια των κατοίκων.
Αναλαμβάνω εγώ αυτό.
Μηχανικοί, σας ευχαριστώ. Συνεχίζουμε άλλη φορά.
Γκόριαν Σαρντ.
Και μου φάνηκε γνώριμο αυτό το Corsair.
Δεν πιστεύω στα μάτια μου.
Η φωνή μοιάζει με του Γκριφ Κάργκα, ηγέτη της Συντεχνίας Κυνηγών Επικηρυγμένων.
Αυτός, όμως, που βλέπω μπροστά μου
είναι ένας ξιπασμένος λιμοκοντόρος, ντυμένος λες και πάει στον γάμο του.
Τότε, πίστευε στα αυτιά σου.
Και μην εκλαμβάνεις τη φιλοξενία μου ως αδυναμία.
Έτσι αποκαλείς εσύ την εν ψυχρώ δολοφονία του πρωτοπαλίκαρου μου;
Ενώ ήρθε για αναψυχή στον πλανήτη σου.
Αυτός έριξε πρώτος.
Λοιπόν, τώρα εγώ θα ρίξω πρώτος.
Είσαι σίγουρος πως είναι καλή ιδέα;
Ο Νεβάρο προστατεύεται πλέον από τη Νέα Δημοκρατία.
Σύμφωνα με τους χάρτες μου, ο Νεβάρο είναι ανεξάρτητος κόσμος.
Δεν είσαι πια υπό την προστασία του Μοφ Γκίντεον.
Η περίπολος του Σπίνγουορντ περνάει τακτικά από δω.
Η Νέα Δημοκρατία, ούτε τον Μεσαίο Δακτύλιο δεν προστατεύει από τους πειρατές.
Εδώ δεν παίζουμε σαμπάκ.
Δεν θα ξεφύγεις απ' αυτό μπλοφάροντας, Κάργκα.
- Νόμιζα πως... - Μη με ξανακαλέσεις,
εκτός αν προτίθεσαι να παραδοθείς.
Ύπατε μάγιστρε, η άκατος διαφυγής είναι έτοιμη.
- Θα σας συνοδεύσω στον χώρο απογείωσης. - Δεν εγκαταλείπω την πόλη μου.
Πρέπει να φροντίσουμε την ασφάλεια των πολιτών.
Βγάλε αμέσως οδηγία. Πάμε!
Εκκένωση! Συναγερμός!
Φύγετε αμέσως!
Κατευθυνθείτε προς τα υψίπεδα λάβας.
Συναγερμός!
ΚΕΦΑΛΑΙΟ 21 Ο ΠΕΙΡΑΤΗΣ
Ήρθε μήνυμα για σένα.
Μου δίνεις τον προβολέα;
Με συγχωρείτε.
Ευχαριστώ.
Μοίραρχε Τέβα, μας επιτέθηκε ο βασιλιάς των πειρατών Γκόριαν Σαρντ.
Μου είπες κάποτε να απευθυνθώ σ' εσένα.
Ζητώ ταπεινά η Νέα Δημοκρατία να στείλει μια περίπολο για να διώξει τους πειρατές.
Δεν το κάνω με ελαφρά καρδιά.
Η κατάσταση είναι δεινή.
Φοβάμαι ότι ο πλανήτης μας θα υποκύψει
και ο Σαρντ θα τον μετατρέψει σε βάση πειρατών.
Κρίμα.
Πίστευα ότι θα τα κατάφερνε ο Νεβάρο.
Θα το προωθήσω στον Κορουσάντ.
Στείλε αίτημα άμεσης παρέμβασης.
Βδομάδες έχουν να επικοινωνήσουν μαζί μας.
Πνίγονται. Δεν θα λάβεις απάντηση εγκαίρως.
Τότε, θα πάω εκεί να τους μιλήσω αυτοπροσώπως.
Δεν θα αρνηθούν να με δουν κατ' ιδίαν.
Μ' αρέσει το στιλ σου.
Καλή τύχη. Θα τη χρειαστείς.
Μοίραρχος Τέβα για συνταγματάρχη Τατλ.
Ένα λεπτάκι μόνο.
Όχι. Μην ακουμπάς άλλα αντικείμενα στο γραφείο μου.
Δουλεύω εκεί.
Σταμάτα! Δεν γίνεται να μπεις μέσα!
Συγγνώμη, συνταγματάρχα. Του είπα ότι είστε απασχολημένος.
Δεν πειράζει. Ας μείνει αυτός.
Εσύ, ξου.
- Είσαι ο... - Κάρσον Τέβα. Βάση Αντέλφι.
Αντέλφι; Έκανες μακρύ ταξίδι.
Πώς να εξυπηρετήσω;
Αιτούμαι έγκριση και υποστήριξη για αποστολή μοίρας
κατά πειρατών που πολιορκούν τον Νεβάρο.
Τον Νεβάρο; Δεν τον έχω ακουστά.
Είναι ένας μικρός μακρινός πλανήτης.
Ο ύπατος μάγιστρος της πρωτεύουσας μού έστειλε αυτό το μήνυμα.
Μοίραρχε Τέβα, μας επιτέθηκε ο βασιλιάς των πειρατών Γκόριαν Σαρντ.
Μου είπες κάποτε να απευθυνθώ σ' εσένα.
Ζητώ ταπεινά η Νέα Δημοκρατία να στείλει μια περίπ...
Έπιασα το νόημα. Ακούγεται ανησυχητικό.
Συγγνώμη, συνταγματάρχα.
Πηγαίνω στο κυλικείο. Να σας φέρω κάτι;
Ευχαριστώ. Είμαι εντάξει για την ώρα.
Συγγνώμη, αξιωματικέ. Υπηρέτησες στον Εξωτερικό Δακτύλιο, έτσι;
Έχεις ακουστά τον Νεβάρο;
Ναι.
Ήμουν τοποθετημένη εκεί ένα διάστημα.
Δεν έχουν υπογράψει ακόμα τη Χάρτα. Δεν είναι μέλος μας.
Δεν είναι καλό αυτό.
Τι σημασία έχει; Δεν θα τους αφήσουμε απροστάτευτους.
Όχι βέβαια.
Όμως, έχουμε ένα σωρό αιτήματα από μέλη μας που έχουν προτεραιότητα.
Δεν ξέρω καν αν διαθέτουμε τους πόρους.
Ειδικά για πειρατές.
Δεν νομίζω πως είναι μεμονωμένο περιστατικό.
Υπάρχουν αναφορές για παρουσία στορμτρούπερ στους δρόμους του Νεβάρο,
ενώ μαχητικά ΤΙΕ πετούν στον ουρανό.
Ο Μοφ Γκίντεον ήθελε να καταλάβει την πόλη,
και τώρα ένας αρχιπειρατής προσπαθεί το ίδιο πράγμα;
- Ενδεχομένως να συνδέονται όλα αυτά. - Το βρίσκω τραβηγμένο.
Αλήθεια; Γιατί εγώ ακούω ότι ο Μοφ Γκίντεον δεν δικάστηκε ποτέ.
Μοίραρχε, δεν είμαστε στην εποχή της επανάστασης.
Έχουμε πλέον μια δομή.
Εξετάζω αιτήματα παροχής βοήθειας.
Ας εστιάσουμε, λοιπόν, σ' αυτό που ζητάς.
Εντάξει.
Αιτούμαι έγκριση και υποστήριξη για την καταπολέμηση πειρατών στον Νεβάρο, κύριε.
Ίσως οι ηγέτες του Νεβάρο
αντιληφθούν έτσι ότι πρέπει να προσχωρήσουν στη Δημοκρατία.
Υποφέροντας, δηλαδή;
Έτσι σκέφτονταν στην Αυτοκρατορία.
- Μοίραρχε, παρεκτρέπεσαι. - Δεν πειράζει.
Είμαι συνηθισμένη σ' αυτά.
Αλλά μιλώντας εκ πείρας,
απαιτείται συχνά νέα οπτική προσέγγιση για να δει κάποιος το φως.
Εσύ και οι όμοιοί σου δεν είδατε το φως.
- Συλληφθήκατε. - Όχι.
Απελευθερώθηκα.
Όπως και να 'χει, ευχαριστούμε, μοίραρχε, που μας το γνωστοποίησες.
Θα δούμε αν μπορούμε να διαθέσουμε πρόσθετους πόρους.
Λυπάμαι που δεν γίνεται κάτι άλλο.
Κάτι επικίνδυνο συμβαίνει εκεί.
Όλα αυτά τα γεγονότα δεν είναι συμπτωματικά.
Κι όταν αποφασίσετε εσείς να εμπλακείτε, θα είναι πια αργά.
Πολίτες του Νεβάρο...
θα κατασκηνώσουμε εδώ για λίγο.
Σύντομα θα καταφθάσει βοήθεια.
Πολύ σύντομα.
- Πόσο σύντομα; - Ποιος θα μας βοηθήσει;
Πώς είσαι σίγουρος;
Έστειλα μήνυμα στη Νέα Δημοκρατία.
Η βοήθεια είναι καθ' οδόν.
Σε βρήκα.
Μοίραρχος Κάρσον Τέβα, Αντέλφι Ρέιντζερς.
Ήρθα για ένα εξαιρετικά επείγον θέμα.
Δίνε του, μπάτσε.
Η Νέα Δημοκρατία δεν είναι ευπρόσδεκτη εδώ.
Συγγνώμη που ήρθα απρόσμενα,
αλλά αν έστελνα ειδοποίηση, θα είχατε εξαφανιστεί
πριν φτάσω καν στην ατμόσφαιρα.
Πώς μας εντόπισες;
Οι Μανταλόριαν περηφανευόμαστε για τη μυστικότητά μας.
Ευτυχώς, κάποιος συμπολεμιστής μου στην Επανάσταση βρίσκεται ανάμεσά σας.
Ευχαριστώ, R5.
Θα πρέπει να αλλάξουμε κρυψώνα τώρα.
Ή να τον σκοτώσουμε.
Και να μείνουμε εδώ.
Με άφησε να φύγω μια φορά, και τώρα του ανταποδίδω τη χάρη.
Φύγε, μπάτσε.
Ο Γκριφ Κάργκα έστειλε αυτό το ολομήνυμα.
Ο Νεβάρο πολιορκείται από πειρατές.
Ζητά βοήθεια.
Γιατί ήρθες στ' αλήθεια εδώ;
Θα κάνουν τον Νεβάρο σκόνη.
Πες το στους ανωτέρους σου.
Εμείς δεν έχουμε καν σκάφη.
Στον Κορουσάντ δεν νοιάζονται.
Ο Κάργκα είναι φίλος σου. Δεν θα τον παρατήσεις.
Κι εσύ τι κερδίσεις;
Η Νέα Δημοκρατία πρέπει να αντιληφθεί ότι η Αυτοκρατορία ξαναδυναμώνει.
Και θεωρείς ότι ο βασιλιάς των πειρατών εμπλέκεται σ' αυτό;
Δεν μπορώ να είμαι σίγουρος, αλλά κάτι δεν μου κάθεται καλά.
Άκου, αυτή η μάχη δεν σε αφορά.
Ήρθα να σου πω απλώς
ότι ο φίλος σου κινδυνεύει. Πίστευα πως ήθελες να το ξέρεις.
Ξέρω ότι θα μετακομίσετε ούτως ή άλλως,
μα σας δίνω τον λόγο μου ότι δεν θα αποκαλύψω την κρυψώνα σας.
Σόρι που ενόχλησα.
Τι σκέφτεσαι;
Έχει δίκιο. Πρέπει να βοηθήσω τον άνθρωπο.
Δεν θα τα καταφέρεις μόνος.
Πολλοί από εσάς δεν ξέρετε τον Γκριφ Κάργκα,
κι όσοι τον γνωρίζετε, τον πολεμήσατε για να με σώσετε
από την ενέδρα που μου είχε στήσει πριν από πολλούς κύκλους στον Νεβάρο.
Έχει αλλάξει στάση από τότε.
Ρίσκαρε τη ζωή του για να σώσει εμένα και το ορφανό που φροντίζω.
Στέκομαι ενώπιόν σας για να αιτηθώ παρέμβαση.
Να βοηθήσουμε να σωθεί ο Νεβάρο πριν να είναι αργά.
Δεν είμαι σε θέση να ζητήσω κάτι παραπάνω από εσάς.
Παρ' όλα αυτά...
Παρ' όλα αυτά,
ο εχθρός που αποδεκάτισε τον λαό μας ήταν οι αυτοκρατορικοί,
όχι οι κυνηγοί επικηρυγμένων του Κάργκα.
Ο Γκριφ Κάργκα είναι πλέον ύπατος μάγιστρος
και μου πρόσφερε ένα κομμάτι γης στον ανεξάρτητο κόσμο του.
Ίσως ήρθε η ώρα να ζήσουμε ξανά υπό το φως,
σ' ένα μέρος όπου θα είμαστε ευπρόσδεκτοι.
Ώστε ο πολιτισμός μας να ανθίσει
και τα παιδιά μας να νιώσουν πώς είναι να παίζεις στο φως του ήλιου.
Θέλει να μιλήσει κάποιος άλλος;
Στο χέρι τους είναι.
Εγώ θέλω.
Ήμουν στον Νεβάρο εκείνη τη βραδιά.
Πολέμησα εναντίον του Γκριφ Κάργκα και των κυνηγών του.
Είδα τα αδέλφια μου να σφαγιάζονται
από τους αυτοκρατορικούς χασάπηδες που μας κυνηγούσαν στους υπονόμους.
Είδα πολλούς να πεθαίνουν για να σώσουν τη ζωή αυτού εδώ του τοσοδούλικου ορφανού.
Και τώρα καλούμαστε να θυσιαστούμε ξανά.
Αυτό που πρέπει να αναρωτηθούμε είναι
"Γιατί;
"Γιατί να θέσουμε ξανά τη ζωή μας σε κίνδυνο;"
Επειδή είμαστε Μανταλόριαν.
Είχα διαφωνίες με αυτόν εδώ, μα ρίσκαρε τη ζωή του για να σώσει τον γιο μου.
Και η Μπο-Κατάν Κριζ δεν εγκατέλειψε το παιδί μου,
ακόμα κι όταν το κάναμε οι υπόλοιποι.
Οι δυο τους μας ζητούν να πάρουμε τα όπλα με αντάλλαγμα ένα λαμπρότερο μέλλον.
Εγώ θα πάρω τα όπλα για να πολεμήσω στο πλευρό τους.
Αυτός είναι ο τρόπος.
Αυτό είναι ένα πολεμικό-μεταγωγικό σκάφος Kom'rk.
Θα σας μεταφέρω μ' αυτό στον πλανήτη,
όπου θα ενεργήσετε ως μια συμπαγής στρατιωτική μονάδα.
Ο Ντιν Τζάριν κι εγώ θα σας υποστηρίζουμε από αέρος.
Αν εκτελέσουν όλοι τις διαταγές τους,
μπορούμε να αιφνιδιάσουμε και να νικήσουμε έναν εχθρό που υπερτερεί αριθμητικά.
Ο βασιλιάς των πειρατών Γκόριαν Σαρντ κυβερνά ένα σκάφος Cumulus Corsair,
πλαισιωμένο από μικρά μαχητικά.
Δύναται να βομβαρδίσει από αέρος.
Το Ν-1 θα αποσπάσει την προσοχή του Corsair και των μαχητικών,
την ώρα που εσείς θα επιχειρείτε στο έδαφος.
Ο Νεβάρο είναι ανεξάρτητος πλανήτης.
Δεν τελεί υπό την προστασία πρώην αυτοκρατορικών ούτε της Νέας Δημοκρατίας.
Το ανεξάρτητο καθεστώς του τον καθιστά ιδανικό για να εγκατασταθείτε εκεί.
Ζούσατε κάποτε σ' αυτόν κρυμμένοι στους υπονόμους.
Τώρα, έχετε την ευκαιρία να γίνετε ήρωες.
Κυβερνήτα, βλέπω ένα σκάφος στα αριστερά της πλώρης μας.
Είναι ο Μανταλόριαν.
Τρέξτε στην κουπαστή.
Να φύγουν τα μαχητικά.
Ακολουθήστε τον!
Είχες το θράσος να επιστρέψεις, Μανταλόριαν.
Κάντε το σκόνη!
Κατανοητό.
Ευχαριστώ για τη βοήθεια, Μάντο.
Αποφάσισα να δεχτώ την προσφορά σου για εκείνο το κομμάτι γης.
Πρόσεχε, φίλε μου.
Είναι δέκα φορές περισσότεροι.
Δεν με χαλάει η αναλογία.
Είμαι σίγουρος.
Το Corsair με ακολουθεί. Κινηθείτε ελεύθερα.
Πλησιάζω σημείο ρίψης.
Πρώτη ομάδα, ετοιμαστείτε.
Η πρώτη ομάδα έφυγε.
Πεδίο ελεύθερο. Ομάδα δύο, είστε μαζί μας;
Ομάδα δύο, κινούμαστε προς την αυλή.
Μην τον αφήσετε να ξεφύγει!
Καταδιώκω το Ν-1.
Ντιν, δώσε το στίγμα σου.
Είμαι πάνω από την πεδιάδα. Με κυνηγούν μαχητικά.
Ετοιμάσου να κάνεις κίνηση.
Βλέπω κι άλλο σκάφος, κυβερνήτη.
Ένα πολεμικό-μεταγωγικό Kom'rk.
Χάσαμε έναν κινητήρα.
Πες στον Βέιν και στα μαχητικά να ανασυνταχθούν για αντεπίθεση.
Καταδιώκουν τον Μανταλόριαν.
Φέρ' τους πίσω, τότε!
Δεν θα ξεφύγεις αυτήν τη φορά.
Βέιν, άκου. Το N-1 είναι αντιπερισπασμός.
Υπάρχει δευτερογενής επίθεση.
Ανασύνταξη στο Corsair.
Πιθανή ενέδρα, καλυφθείτε.
Πίσω μας!
Μας περικύκλωσαν.
Καταδιώκω το Gauntlet.
Είναι από πάνω σου.
Από κάτω σου.
Να πάρει!
Χάσαμε κι άλλον κινητήρα κι οι ασπίδες εξασθενούν.
Πεδίο ελεύθερο. Προέλαση!
Μαζί μου!
- Εμπρός! - Στις θέσεις σας!
Πάμε!
Έμεινε μόνο ένα μαχητικό, κυβερνήτη.
Ήταν τιμή μου που σε υπηρέτησα, κυβερνήτη, αλλά εδώ οι δρόμοι μας χωρίζουν.
Βέιν, δειλό παλιοτόμαρο!
Κύριε, μείναμε με έναν κινητήρα.
Πρέπει να υποχωρήσουμε.
Μα τα γουρουνίσια μάτια!
Βομβαρδίστε τον πλανήτη!
Στοχεύει τους κατοίκους.
Πρέπει να τον καταρρίψουμε. Εστίασε τις βολές στον τελευταίο κινητήρα.
Όλα καλά! Σωθήκαμε!
Ευχαριστώ...
όλους εσάς,
μα ιδιαιτέρως τους άξιους Μανταλόριαν που μας απελευθέρωσαν,
και στους οποίους αυτός ο πλανήτης θα είναι για πάντα υπόχρεος.
Μανταλόριαν, ξέρω πως παλιά ανήκαμε σε αντίπαλα στρατόπεδα.
Αυτά είναι πλέον παρελθόν.
Από δω κι εμπρός, εγώ ο μάγιστρος Γκριφ Κάργκα...
Ύπατος μάγιστρος, κύριε.
Ο ύπατος μάγιστρος Γκριφ Κάργκα,
παραχωρώ εφεξής όλη την έκταση από τα δυτικά υψίπεδα της λάβας
έως το φαράγγι Μπούλοκ στον άξιο λαό του Μάνταλορ.
Μπορεί να μην είναι ο τόπος καταγωγής σας, αλλά αποκτήσατε πλέον πατρίδα.
Καλώς ορίσατε.
Καλώς ορίσατε!
Καλώς ορίσατε, και σας ευχαριστώ.
Η Οπλουργός θέλει να σου μιλήσει.
Αυτό ήταν κάποτε το σιδηρουργείο της κρυψώνας μας.
Έχω βρεθεί στο Μεγάλο Σιδηρουργείο του Μάνταλορ.
Το θυμάμαι καλά.
Ήταν πελώριο και περίτεχνο,
και στον αέρα αντηχούσε η μουσική εκατό σφυριών.
Κι εδώ υπήρχε ένα απλό.
Παρ' όλα αυτά, ήταν και τα δύο σιδηρουργεία.
Υπηρετούσαν τον ίδιο σκοπό.
Βγάλε την περικεφαλαία σου.
Μα...
Σέβεσαι τη θέση μου;
Ναι.
Βγάλε την περικεφαλαία σου.
Ο λαός μας ξεστράτισε από το Μονοπάτι, και δεν αρκεί να το βαδίζουν λίγοι.
Πρέπει να το βαδίζουμε μαζί.
Αυτός είναι ο τρόπος.
Πρέπει να βαδίζουμε μαζί στο Μονοπάτι.
Όλοι οι Μανταλόριαν.
Καταλαβαίνω.
Μου έμαθαν ότι ο Μυθόσαυρος υπήρχε μόνο στους θρύλους,
κι όμως, εσύ τον είδες.
Αυτό είναι σημάδι ότι άρχεται μια νέα εποχή.
Όλος ο Μάνταλορ πρέπει να ενωθεί.
Εσύ έχεις βαδίσει και στους δύο κόσμους.
Είσαι αυτή που μπορεί να μας ενώσει.
Η Μπο-Κατάν Κριζ θα αναχωρήσει για να φέρει εδώ άλλους εξόριστους Μανταλόριαν,
ώστε να ενωθούμε όλοι μαζί και πάλι.
Μα δείχνει το πρόσωπό της.
Η Μπο-Κατάν βαδίζει και στους δύο κόσμους.
Και μπορεί να ενώσει όλες τις φυλές.
Ήρθε η ώρα να ανακτήσουμε τον Μάνταλορ.
Μοίραρχος Τέβα προς υπομοίραρχο Ριντ.
Ριντ προς Τέβα.
Βρήκα ένα εγκαταλειμμένο Lambda.
Το κύτος του τρύπησε.
Είναι προφανές ότι δέχτηκε επίθεση.
Καμιά αναφορά στην περιοχή;
Δηλώθηκε η απώλεια ενός σκάφους εδώ κοντά.
Αλλά τα στοιχεία είναι απόρρητα.
R7, έναρξη έρευνας.
Σου στέλνω σήμα για διαβίβαση.
Πέρνα το μέσα από το ημερολόγιο πτήσης στην κεντρική διοίκηση.
Είναι σκάφος μεταφοράς κρατουμένων.
Έλεγξε την ώρα αναχώρησης.
Δεν το πιστεύω!
Συμπίπτει με τη μεταφορά του Μοφ Γκίντεον.
Το ήξερα.
Δεν πέρασε από δίκη.
Δεν φαίνεται να υπάρχουν επιζώντες.
Ούτε και το πτώμα του Μοφ Γκίντεον.
Ήταν αρπαγή.
Ποιοι τη διέπραξαν;
Σάρωση.
Βλέπω μόνο ό,τι απέμεινε από το πλήρωμα.
Κάτι βλέπω σφηνωμένο στο τοίχωμα της καμπίνας.
Κάνε μου ένα ζουμ.
Είναι ένα θραύσμα από μπεσκάρ.
Θες να πεις ότι τον Μοφ Γκίντεον τον άρπαξαν οι Μανταλόριαν;
Απόδοση διαλόγων: Φίλιππος Ηρακλειώτης